**Magyar Falu Program**

**„Óvodai játszóudvar és közterületi játszótérfejlesztése”**

**A kiírás kódszáma: MFP-OJKJF/2021**

**Kivonat**

**A program célja** az 5000 fő, és ez alatti állandó lakosságszámú településeken az önkormányzat tulajdonában lévő közterületi játszóterek és óvodai játszóudvarok építésére, kialakítására, felújítására, eszközök és felszerelések fejlesztésére, beszerzésére, ezáltal a vidéki kistelepüléseken élők egészséges testi és lelki fejlődésének segítésére.

**A rendelkezésre álló forrás:** 1 500 000 000 Ft

**Önállóan támogatható tevékenységek:**

1. **Óvodai játszóudvar fejlesztése**

* **A) Óvodai játszóudvar kialakítása, felújítása, korszerűsítése** (pl. kerékpártároló, babakocsi tároló létesítése, kerítés építése, javítása, zöldterület fejlesztése, ivókút építése, új burkolat kialakítása, kültéri játszóeszköz és berendezés fejlesztése, egyéb fejlesztések; ideértve a kültéri tároló kialakítását, felújítását);
* **B**) A 20/2012. (VIII. 31.) EMMI rendelet szerinti játszóudvar követelményeknek megfelelő, jelen kiírás 5. számú mellékletében szereplő **eszközök és felszerelések, valamint hulladékgyűjtő, pihenőpad takarítóeszközök; kerti munkaeszközök, szerszámok; tűzoltó készülék beszerzése.**

**VAGY**

1. **Közterületi játszótér fejlesztése**

* **A) Közterületi játszótér kialakítása, felújítása, korszerűsítése** (pl. kerékpártároló, kerítés építése, javítása, zöldterület fejlesztése, ivókút építése, új burkolat kialakítása, kültéri játszóeszköz és berendezés fejlesztése);
* **B)** A játszótéri eszközök biztonságosságáról szóló 78/2003. (XI. 27.) GKM rendelet szerinti követelményeknek megfelelő **játszótéri eszközök és felszerelések, valamint hulladékgyűjtő és pihenőpad beszerzése.**

Egy pályázat keretében csak egy önállóan támogatható tevékenységcsoportra és a kapcsolódó önállóan nem támogatható tevékenységekre igényelhető támogatás. Az egyes tevékenységcsoportokon belül lehetőség van A és B tevékenységek önálló vagy együttes megvalósítására is.

**Önállóan nem támogatható, választható tevékenységek:**

* akadálymentesítés (játszóudvar, illetve játszótér akadálymentesítése támogatható);
* eszközök beszerzése során jelentkező szállítási és üzembe helyezési költség;
* eszközök tanúsításának költsége;
* előkészítési, tervezési tevékenységek (pályázati dokumentáció összeállítása, műszaki/építészeti tervdokumentáció elkészítése, tervezés, engedélyezés, hatósági eljárások költsége);
* közbeszerzési eljárások költségei (közbeszerzési dokumentáció összeállítása, közbeszerzési tanácsadói tevékenység, közbeszerzési eljárás díja);
* a megvalósításhoz kapcsolódó tevékenységek (például: műszaki ellenőrzés, projekt menedzsment költsége).

**Önállóan nem támogatható, kötelezően megvalósítandó tevékenység:**

* Tájékoztatás és nyilvánosság biztosítása

**Az igényelhető támogatás maximális összege: 5.000.000Ft**

A projekt **fizikai befejezésére** a Támogatói Okirat kézbesítésétől számított legfeljebb **18 hónap** áll rendelkezésre

**Támogatást igénylők köre:**

* **Helyi önkormányzati költségvetési irányító és költségvetési szervek (GFO 321):**

amennyiben a **település állandó lakosság száma 5000 fő, vagy ez alatti**, a 2020 január 1. napján a Belügyminisztérium által kezelt adatok alapján;

* **Helyi önkormányzatok társulása (GFO 327)** esetén: azok a társulások, amelyeknek a fejlesztés helye szerinti **tagtelepülésén az állandó lakosság száma 5000 fő, vagy ez alatti**, a 2020. január 1. napján a Belügyminisztérium által kezelt adatok alapján.

**A támogatási kérelem benyújtásának határideje:** 2021. április 07. és 2021. május 07. között

**A támogatás mértéke:** 100%, mely egy összegben a Támogató Okirat kibocsátása után 5 napon belül támogatási előlegként folyósításra kerül.

**Értékelési szempontok:**

* egy főre jutó adóerő-képesség
* a fejlesztés megvalósításának helye kedvezményezett járásban és kedvezményezett településen van-e
* Az Magyar Falu Program jelen pályázati kiírásához való viszonya, indokoltsága, célja, részletes szakmai tartalma, komplexitása, viszonya más korábbi és tervezett települési fejlesztésekkel;

➢ Felkeltette az érdeklődését ez a lehetőség?

➢ Pályázna, de további információkra van szüksége?

➢ Bizonytalan abban, hogy jogosult-e pályázni?

➢ Nem tudja, hogy kezdjen bele az előkészületekbe?

**Akkor keressen minket az alábbi elérhetőségeken még ma!**

✓ Megvizsgáljuk szervezetét

✓ Átbeszéljük a pályázati feltételeket

✓ Díjmentes pályázati előminősítést végzünk

✓ Tanácsot adunk a sikeres pályázáshoz

✓ Elkészítjük nyerő pályázatát!

**Euten Consulting Pályázati Tanácsadó Kft.**

**Információ, ügyfélregisztráció:**

Frik János

Mobil: +36 20 399 3703

E-mail: frikjanos.euten@gmail.com